આ વખતે ગુજરાત વિધાનસભામાં માત્ર 13 મહિલા ધારાસભ્યો હશે

વિધાનસભામાં 99 બેઠકો પર ભાજપના ધારાસભ્યો બેસશે અને 77 બેઠકો પર કોંગ્રેસના ધારાસભ્યો બેસશે. 

પરંતુ આશ્ચર્યની વાત છે કે આખી વિધાનસભામાં માત્ર 13 મહિલાઓ જ હશે. આ આંકડો કુલ ધારાસભ્યોના આશરે સાત ટકા છે. 

ગુજરાત વિધાનસભામાં 2012માં 16 મહિલાઓ હતી પરંતુ આ વખતે તેમની સંખ્યામાં ઘટાડો થયો છે. 

તમને આ પણ વાંચવું ગમશે

ચૂંટણીનાં મેદાનમાં મહિલાઓ

ભાજપ અને કોંગ્રેસે આ ચૂંટણીમાં વધુ મહિલાઓને ટિકિટ આપી ન હતી

અસોસિએશન ફોર ડેમોક્રેટિક રિફોર્મના આંકડા અનુસાર પહેલા તબક્કાની ચૂંટણીમાં 57 મહિલાઓ ચૂંટણીના મેદાનમાં હતી.

તો બીજા તબક્કામાં કુલ 61 મહિલાઓ ચૂંટણી લડી રહી હતી.  

પરંતુ ભાજપ અને કોંગ્રેસ જેવા મોટા પક્ષોએ પુરુષોની સાપેક્ષે મહિલાઓને આ ચૂંટણીમાં ઓછી ટિકિટ આપી હતી. 

ગુજરાતમાં ભાજપના મીડિયા પ્રભારી હર્ષના જણાવ્યા અનુસાર ભાજપે 12 મહિલાઓને ટિકિટ આપી હતી જેમાંથી નવની જીત થઈ હતી. 

કોંગ્રેસે 10 મહિલાઓને ચૂંટણીના મેદાનમાં ઉતારી હતી. તેમાંથી ચાર મહિલાઓની જીત થઈ હતી. 

મહિલા ધારાસભ્યો

કોંગ્રેસે 10 મહિલાઓને ટિકિટ આપી હતી જેમાંથી ચાર મહિલાઓની જીત થઈ છે

આ ચૂંટણીમાં મહિલા ધારાસભ્યોમાં સૌથી ચર્ચિત ચહેરો કોંગ્રેસનાં આશા પટેલનો છે. 

આશા પટેલે ઊંઝા બેઠક પરથી જીત મેળવી હતી. ઊંઝા બેઠકમાં વડાપ્રધાનનું ગામ વડનગર પણ આવે છે. 

ત્યાં કોંગ્રેસ માટે ભાજપને હરાવવો નિશ્ચિતરૂપે વધુ મહત્ત્વ ધરાવે છે. 

આશા પટેલ છેલ્લાં દસ વર્ષોથી ગુજરાતનાં રાજકારણમાં સક્રીય છે. 

બીબીસી સાથે વાતચીત દરમિયાન આશા પટેલે કહ્યું, "આ જીત મારા માટે ખૂબ મહત્ત્વપૂર્ણ છે." 

"ખાસ કરીને એટલા માટે કે ગત વખતે મેં આ બેઠક પર પરાજયનો સામનો કર્યો હતો."

આ ચૂંટણીમાં ઘણા દિગ્ગજોએ પણ હારનો સામનો કરવો પડ્યો હતો. 

તેમાંથી એક દિગ્ગજ ગુજરાતના સ્વાસ્થ્ય મંત્રી રહી ચૂકેલા શંકર ચૌધરી પણ છે. 

કોંગ્રેસનાં ગેનીબહેન ઠાકોરે આ ચૂંટણીમાં શંકર ચૌધરીને હરાવ્યા હતા. 

ગેનીબહેન ગુજરાતના બનાસકાંઠાની વાવ બેઠક પરથી ચૂંટણી લડ્યાં હતાં. 

ગેનીબહેને બીબીસી સાથે વાત કરતા જણાવ્યું, "આ મારી ત્રીજી વિધાનસભા ચૂંટણી હતી. બે વખત હાર બાદ મને પહેલી વખત જીત મળી છે. આ તકનો ઉપયોગ હું શિક્ષણનો વિસ્તાર કરવા માટે કરીશ."

ભાજપના ઝંખનાબહેન પટેલ સુરતની ચોર્યાસી બેઠક પરથી જીત્યાં છે

મહિલાઓમાં ભાજપનાં ઝંખનાબહેન હિતેશકુમાર પટેલે સુરતની ચોર્યાસી બેઠક પરથી જીત મેળવી છે.... \n\nમને ઉપરના લેખ માટે સારું શીર્ષક આપો.
ગુજરાત અડધી વસતિને હક અપાવવામાં પાછળ